**รายงานการประชุมสำนักงานเกษตรอำเภอบางมูลนาก ประจำเดือนมีนาคม 2568**

**ครั้งที่ 3/2568**

**เมื่อวันที่ 5 มีนาคม 2๕68 เวลา 13.30น.**

**ณ ห้องประชุมสำนักงานเกษตรอำเภอบางมูลนาก อำเภอบางมูลนาก จังหวัดพิจิตร**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้มาประชุม**

1. นางสาวสุกัลยา นาคเพ็ง เกษตรอำเภอบางมูลนาก ประธาน

2. นางวนิดา พาเหมาะ นักวิชาการส่งเสริมการเกษตรชำนาญการ

3. นางสาวจุฑามาศ กล่อมจิตร นักวิชาการส่งเสริมการเกษตรชำนาญการ

4. นางสาวอมรรัตน์ โพธิสุข นักวิชาการส่งเสริมการเกษตรปฏิบัติการ

 5. นางชุติกาญจน์ พรเจริญฤทธิ์ เจ้าพนักงานธุรการชำนาญงาน

6. นางฐานิตา นาคอ่อน เจ้าพนักงานธุรการ

7. นายรุ่ง น้อยทวี พนักงานทั่วไป

**ผู้ไม่มาประชุม**

-

**เริ่มประชุมเวลา 13.30 น.**

 นางสาวสุกัลยา นาคเพ็ง เกษตรอำเภอบางมูลนากเป็นประธานในที่ประชุมได้กล่าวเปิดประชุม และดำเนินการประชุมตามระเบียบวาระต่าง ๆ ดังต่อไปนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

 1.1 การติดตามความก้าวหน้าผลการดำเนินงานตามข้อสั่งการของรัฐมนตรีว่าการกระทรวงเกษตรและสหกรณ์ และรัฐมนตรีช่วยว่าการกระทรวงเกษตรและสหกรณ์จะลงพื้นที่อำเภอโพธิ์ประทับช้าง วันที่ 13-14 มีนาคม 2568 แปลงส้มโอ เป้าเพิ่มรายได้ให้เกษตรกร 3 เท่า ภายในระยะเวลา 4 ปี

 1.2 จากการประชุมคณะกรมการจังหวัดฯ ได้สรุปวีดีทัศน์ “รายงานสถานการณ์การผลิตมะม่วงน้ำดอกไม้สีทองของจังหวัดพิจิตร” ผู้ว่าราชการจังหวัดให้จัดทำเป็น Info เสนอรายละเอียดชื่อสวนเกษตรกร เบอร์โทร ราคาขายของเกษตรกรผู้ผลิตมะม่วง

**ที่ประชุม**รับทราบ

**ระเบียบวาระที่ 2 เรื่องการรับรองรายงานการประชุมครั้งที่ 2/2568**

**มติที่ประชุม** รับรองรายงานในการประชุมเกษตรอำเภอประจำเดือนกุมภาพันธ์ 2568

**ระเบียบวาระที่ 3 เรื่องสืบเนื่อง**

 ไม่มี

**ระเบียบวาระที่ 4 เรื่องเพื่อทราบ**

**ฝ่ายบริหารทั่วไป**

1. ผลการเบิกจ่ายประจำเดือน มกราคม 2568 ภาพรวมจังหวัดเบิกจ่ายได้ 85.45%

2. เกษตรจังหวัดเน้นย้ำการจัดซื้อวัสดุ สารเคมี สารชีวภัณฑ์ให้มีใบอนุญาตการขายวัตถุอันตราย มีใบประกาศนียบัตรแสดงว่าได้ผ่านการอบรมหลักสูตรผู้ควบคุมการขายวัตถุอันตรายทางการเกษตร และจัดซื้อวัสดุให้ปฏิบัติตามระเบียบ

 **/ที่ประชุม**…

-2-

**ที่ประชุม** รับทราบ

 **ฝ่ายยุทธศาสตร์และสารสนเทศ**

1. ผลการใช้จ่ายงบประมาณรายจ่าย ประจำปีงบประมาณ พ.ศ. 2568 (โครงการ ตามตัวชี้วัด) ครั้งที่ 1 (ตุลาคม 2567 - มีนาคม 2568) ประจำเดือนกุมภาพันธ์ 2568

 1) อำเภอบางมูลนาก งบประมาณที่ได้รับ จำนวนเงิน 96,699 บาท งบที่เบิกจ่ายแล้ว จำนวนเงิน 96,699 บาท คิดเป็นร้อยละ 100 ข้อมูล ณ วันที่ 24 กุมภาพันธ์ 2568

 2. การขึ้นทะเบียน/ปรับปรุงทะเบียนเกษตรกร และการวาดแปลง

 1) ผลการขึ้นทะเบียนเกษตรกรผู้ปลูกข้าวนาปรัง ตามที่ตั้งแปลงปี 2568 ผ่านระบบ ทบก. ระบบ e-form และแอปพลิเคชั่น DOAE Farmbook ปี 2568 ตัดยอดวันที่ 27 กุมภาพันธ์ 2568 อำเภอบางมูลนาก ปี 2566/67 จำนวน 2,227 ครัวเรือน ปี 2567/68 จำนวน 1,830 ครัวเรือน ร้อยละการบันทึก ปี 2567 กับปี 2568 เท่ากับ 82.17

 2) ผลการปรับปรุงข้อมูลทะเบียนเกษตรกร และการวาดแปลง ปีงบประมาณ พ.ศ 2568 ผ่านระบบ ทบก. ระบบ E – form และแอปพลิเคชัน DOAE Farm Book และระบบวาดแปลง ตัดยอดข้อมูล ณ วันที่ 27 กุมภาพันธ์ 2568 อำเภอบางมูลนาก เป้าหมายทั้งหมด 7,344 ครัวเรือน เป้าหมายรอบ 1 จำนวน 1,689 ครัวเรือน ผล 2,242 ครัวเรือน เป้าหมายรอบ 1 ร้อยละ 132.74 เป้าหมายวาดแปลงทั้งหมด จำนวน 2,678 แปลง เป้าหมายรอบ 1 จำนวน 1,339 แปลง ผล 1,372 แปลง ร้อยละเป้าหมายรอบ 1 ร้อยละ 102.46

3. เกษตรจังหวัดเน้นย้ำ ให้ทุกอำเภอดำเนินการตามขั้นตอนที่จังหวัดได้แจ้งให้ปฏิบัติ

 3.1 การติดประกาศในหมู่บ้าน 3 จุด

 3.2 การแจ้งประชาสัมพันธ์หอกระจายข่าวในพื้นที่ รายงานการประชุมกำนัน ผู้ใหญ่บ้าน โดยให้บันทึกภาพถ่ายเป็นหลักฐานการเข้าไปดำเนินการในพื้นที่ ว่าเจ้าหน้าที่ไปดำเนินการตามขั้นตอนเรียบร้อยแล้ว

4. การตีกลับข้อมูล กรมส่งเสริมการเกษตรฯมีแนวทางปรับเปลี่ยนระบบการตีกลับข้อมูล ซึ่งกรมจะมีหนังสือ/แบบฟอร์มให้ชี้แจงเหตุผลการตีกลับข้อมูล รอแนวทางที่ชัดเจนจากกรมอีกครั้ง และเร่งรัดการขึ้นทะเบียนเกษตรกรและปรับปรุงทะเบียนเกษตรกร รวมทั้งวาดแปลงให้เป็นไปตามเป้าหมาย

5. ข่าวประชาสัมพันธ์ ขอให้อำเภอรายงานช่องทางไลน์ Open Chat ของสำนักงานเกษตรจังหวัดพิจิตร ภายใน 20.00 น

6. กรมส่งเสริมการเกษตรขอให้สำนักงานเกษตรอำเภอประชาสัมพันธ์และรับขึ้นทะเบียนเกษตรกรผู้เลี้ยงแมลงเศรษฐกิจในเขตพื้นที่ที่รับผิดชอบ โดยปฏิบัติตามคู่มือ

7. แผนการปฏิบัติงานตามระบบส่งเสริมการเกษตร

 -วันที่ 3 มีนาคม 2568 วันประชุมสำนักงานเกษตรอำเภอ (DM)

 -วันที่ 10, 17 และวันที่ 24 มีนาคม 2568 เวทีแลกเปลี่ยนเรียนรู้ระดับอำเภอประจำสัปดาห์ (WM)

 -วันที่ 28 มีนาคม 2568 ประชุมเกษตรอำเภอ (MM)

**มติที่ประชุม** รับทราบ

**ฝ่ายส่งเสริมและพัฒนาการผลิต**

1.รายงานแผนผลการเพาะปลูกพืชฤดูแล้งปี 2567/68 ของอำเภอบางมูลนากมีการคาดการณ์แผนการเพาะปลูกพืชฤดูแล้งรวมทั้งหมด 123,260 ไร่ รายงานพื้นที่การเพาะปลูกรวมทั้งหมด 54,411 ไร่

/2. เกษตรจังหวัด…

-3-

2. เกษตรจังหวัดให้อำเภอดูการเพาะปลูกในพื้นที่เขตชลประทาน รวมไปถึงจุดที่มีประตูระบายน้ำ และโครงการของกรมชลประทานตามพื้นที่อำเภอต่าง ๆ ซึ่งถือเป็นพื้นที่ในเขตชลประทาน

**ฝ่ายส่งเสริมและพัฒนาเกษตรกร**

1. สำนักงานเกษตรจังหวัดพิจิตร ได้รับอนุมัติให้ดำเนินการจัดตั้งศูนย์เรียนรู้และพัฒนาเกษตรกร

การบริหารจัดการสินค้าเกษตร ตลาดเกษตรกรจังหวัดพิจิตร ภายใต้โครงการส่งเสริมการสร้างมูลค่าเพิ่มสินค้าด้านเกษตรสู่ศูนย์เรียนรู้การบริหารจัดการสินค้าเกษตร(ตลาดเกษตรกรถาวร) โดยมีวัตถุประสงค์เพื่อสร้างมูลค่าเพิ่มสินค้าด้านการเกษตรเพิ่มช่องทางการจำหน่ายผลผลิตการเกษตร ผลิตภัณฑ์ สินค้าแปรรูป สินค้าหัตถกรรมที่มีคุณภาพของเกษตรกรและพัฒนาทักษะทางด้านการตลาด เปิดโอกาสให้เกษตรกรเป็นผู้ประกอบการ ด้านการตลาด พัฒนาสินค้าการเกษตรไปสู่ความเข้มแข็งมั่นคงและยั่งยืนซึ่งเปิดให้จำหน่ายสินค้าในวันพฤหัสบดีของทุกสัปดาห์ ระหว่างเวลา 09.00 – 15.00 น.กลุ่มส่งเสริมและพัฒนาเกษตรกร ขอรายงานผลการจำหน่ายสินค้าศูนย์เรียนรู้การบริหารจัดการสินค้าเกษตร (ตลาดเกษตรกร) จังหวัดพิจิตร

**รวมยอดจำหน่ายสินค้า เดือนมกราคม 2568 เป็นเงิน 265,012 บาท**

 **รวมยอดจำหน่ายสินค้า เดือนกุมภาพันธ์ เป็นเงิน 110,221 บาท**

2. ผลการคัดเลือกเกษตรกรดีเด่นทางการเกษตร และสถาบันเกษตรกรดีเด่นจังหวัดพิจิตรปี 2568

 2.1 ประเภทเกษตรกรดีเด่น

 -อาชีพทำสวน รางวัลที่ 1 นายแล โพธิ์วัด หมู่ที่ 3 ตำบลโพธิ์ประทับช้าง อำเภอโพธิ์ประทับช้าง จังหวัดพิจิตร

 -อาชีพไร่นาสวนผสม รางวัลที่ 1 นายวิชิต สิงห์อนันต์ หมู่ที่ 5 ตำบลบึงนาราง จังหวัดพิจิตร

 2.2 ประเภทสถาบันเกษตรกรดีเด่น

 -กลุ่มแม่บ้านเกษตรกร รางวัลที่ 1 กลุ่มแม่บ้านเกษตรกรท่าทอง หมู่ที่ 12 ตำบลกำแพงดิน อำเภอสามง่าม จังหวัดพิจิตร

3. สรุปการช่วยเหลือเกษตรกรผู้ประสบภัยด้านพืช

 จังหวัดพิจิตรได้เกิดอุทกภัย เมื่อปี พ.ศ.2567 ช่วงเกิดภัยระหว่างวันที่ 19 กรกฎาคม 2561 ถึงวันที่ 7 ตุลาคม 2561 สรุปการให้ความช่วยเหลือ รวมทั้งสิ้น 10 อำเภอ เกษตรกรจำนวน 893 ราย พื้นที่ขอรับการช่วยเหลือ 12,937.75 ไร่ ประกอบด้วยพื้นที่ปลูกข้าว 12,649.24 ไร่ พื้นที่ปลูกพืชไร่ พืชผัก 275.50 ไร่ และพื้นที่ไม้ผลไม้ยืนต้น 13 ไร่ วงเงินช่วยเหลือทั้งสิ้น 17,548,109 บาท ดำเนินการโอนเงินช่วยเหลือเกษตรกรเสร็จสิ้นแล้ว เมื่อวันที่ 5 กุมภาพันธ์ 2568

**มติที่ประชุม** รับทราบ

**ฝ่ายอารักขาพืช**

 1. สถานการณ์โรคใบด่างมันสำปะหลังในพื้นที่จังหวัดพิจิตรพบแปลงมันสำปะหลังที่มีอาการของโรคใบด่างมันสำปะหลังจำนวน 2 อำเภอ ได้แก่

 1) อำเภอทับคล้อ พบโรคใบด่างมันสำปะหลังในพื้นที่ ตำบลเขาทรายพื้นที่ 2 ไร่ เกษตรกร 1 ราย

 2) อำเภอโพทะเล พบโรคใบด่างมันสำปะหลังในพื้นที่ ตำบลทะนงพื้นที่ 5 ไร่ เกษตรกร 1 ราย

 รวมพื้นที่พบโรคใบด่างมันสำปะหลังของจังหวัดพิจิตรทั้งหมดพื้นที่ 7 ไร่ เกษตรกร 2 ราย

/2. มาตรการรับมือสถานการณ์ไฟป่า…

-4-

2. มาตรการรับมือสถานการณ์ไฟป่า หมอกควัน และฝุ่นละออง ปี 2568 **เน้นย้ำ**ให้นำข้อมูลเรื่องจุดความร้อน (Hotspot) รายงานให้นายอำเภอทราบโดยเร่งด่วน

 ตามมาตรการลดการเผาของผู้ว่าราชการจังหวัดพิจิตร กำหนดให้ทั้ง 12 อำเภอ ดำเนินการจัดหาพื้นที่เพื่อทำแปลงสาธิต อำเภอละ 1 แปลง สาธิตการหมักฟาง โดยขอความร่วมมือเกษตรกรที่มีแปลงนาข้าวเพียงพอ และให้ใช้วิธีการกระจายฟางข้าว หมักด้วยจุลินทรีย์ระยะเวลา 7 วัน หลังจากนั้นให้ไถกลบ ให้ดำเนินการอำเภอละ 1 แปลง

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

**ไม่มี**

**ระเบียบวาระที่ 6 เรื่องอื่นๆ**

1. เนื่องจาก นายอดิศักดิ์ ทองเลิศ รับผิดชอบ ตำบลห้วยเขน และตำบลลำประดา ลาออกทำให้ไม่มีผู้รับชอบตำบลห้วยเขน และลำประดา จึงขอแจ้งให้เจ้าหน้าที่รับผิดชอบตำบลเพิ่มขึ้น ดังนี้

 -นางวนิดา พาเหมาะ รับผิดชอบแทน 1 ตำบล คือ ตำบลห้วยเขน และรับผิดชอบงานอารักขาพืช

 -นางสาวอมรรัตน์ โพธิสุข รับผิดชอบแทน 1 ตำบล คือ ตำบลลำประดา

2. กำหนดจัดงานสโมสรเกษตร ของหน่วยงานในกระทรวงเกษตรและสหกรณ์ ในวันที่ 20 มีนาคม 2568 สำนักงานเกษตรจังหวัดเป็นเจ้าภาพจัดงาน มีกิจกรรมแข่งขันกีฬา และกินเลี้ยง เชิญเจ้าหน้าร่วมงาน

 **เรื่องจากอำเภอ**

 1. แจ้งข้าราชการย้ายมาดำรงตำแหน่งใหม่

1) นางสาวศุทธหทัย อินทร์น้อย ตำแหน่ง นักวิชาการสรรพสามิตปฏิบัติการ ตั้งแต่วันที่ 18 กุมภาพันธ์ 2568

 2. งดเผาในที่โล่ง ขอบคุณทุกภาคส่วน อปท. ต้องปฏิบัติตามหน้าที่

 3. ขอบคุณหัวหน้าส่วนราชการให้ความร่วมมือในการจัดกิจกรรม ร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัว และพระบรมวงศานุวงศ์ ประจำปีพุทธศักราช 2568 เมื่อวันที่ 28 กุมภาพันธ์ 2568

 4. การจำหน่ายสลากกาชาดอำเภอ มอบสำนักงานเกษตรอำเภอบางมูลนาก จำนวน 1 เล่ม จำนวนเงิน 3,000 บาท

**มติที่ประชุม** รับทราบ

ปิดการประชุมเวลา 16.00 น.

(ลงชื่อ) ชุติกาญจน์ พรเจริญฤทธิ์ ผู้จดรายงานการประชุม

 (นางชุติกาญจน์ พรเจริญฤทธิ์)

 เจ้าพนักงานธุรการชำนาญงาน

(ลงชื่อ) สุกัลยา นาคเพ็ง ผู้ตรวจรายงานการประชุม

 (นางสาวสุกัลยา นาคเพ็ง)

 เกษตรอำเภอบางมูลนาก